
R E P U B L I K A    H R V A T S K A

Z A K L J U Č A K
 
Trgovački sud u Zagrebu po sucu pojedincu Nevenki Siladi Rstić u stečajnom postupku otvorenim nad stečajnim dužnikom KIGEN d.o.o. za izdavačku djelatnost u stečaju, Zagreb (Grad Zagreb), Fancevljev prilaz 5, OIB: 66224969171, dana 27. prosinca 2016. godine

z a k  l j u č i o       j e

I) U stečajnom postupku koji se vodi nad stečajnim dužnikom KIGEN d.o.o. za izdavačku djelatnost u stečaju, Zagreb (Grad Zagreb), Fancevljev prilaz 5, OIB: 66224969171, određuje se drugo ročište za javnu dražbu radi prodaje nekretnine u vlasništvu stečajnog dužnika, uz odgovarajuću primjenu  pravila o ovrsi na nekretninama i to upisanih u upisanih u zemljišnim knjigama Općinskog građanskog suda u Zagrebu, zemljišnoknjižni odjel Sesvete, u zk. ul. 2411, k.o. Šašinovec:
	kat. čest. 3618/7
	
KUĆA BR. 12, ZGRADA I DVORIŠTE 
KUMROVEČKA ULICA
	površine
	740 m2

	kat. čest 3618/13
	PUT KUMROVEČKA ULICA
	površine
	58 m2

	
	UKUPNO
	površine
	  798 m2




Na navedenim nekretninama upisana su razlučna prava u korist razlučnih vjerovnika:

· Zaprimljeno19.12.2007. broj Z-7005/07 , Na temelju Sporazuma o osiguranju novčane tražbine zasnivanjem založnog prava na nekretninama (Ugovor o hipotekama) od 17. prosinca 2007. solemniziranog kod javnog bilježnika Vladimira Marčinko pod posl. br. OV-22043/07 dana 17. prosinca 2007. uknjiženo je pravo zaloga radi osiguranja tražbine na nekretninama u A u iznosu od 150.000,00 EUR-a u kunskoj protuvrijednosti sa ugovorenim kamatama, zateznim kamatama, naknadama i ostalim troškovima i namirenja vjerovnika, te poreza na promet nekretnina u korist RAIFFEISENLANDESBANK KARNTEN - RECHENZENTRUM UND REVISIONSVERBAND, REGISTRIERTE GENOSSENSCHAFT MIT BESCHRANKTER HAFTUNG RAIFFEISENPLATZ 1, 9020 KLAGENFURT

· Zaprimljeno 27.11.2009. broj Z-5728/09, Temeljem Sporazuma o osiguranju novčane tražbine zasnivanjem založnog prava na nekretninama (Ugovor o hipotekama) od 25. studenog 2009. potvrđenog kod javnog bilježnika Sanje Barbarić iz Zagreba pod br. OV-9869/2009 dana 25.11.2009. uknjižuje se pravo zaloga na nekretninama upisanima u A radi osiguranja tražbine u iznosu od EUR =200.000,00 kunske protuvrijednosti, sa ugovorenim kamatama, zateznim kamatama, naknadama i ostalim troškvima, sve za korist RAIFFEISENLANDESBANK KARNTEN - RECHENZENTRUM UND REISIONSVERBAND, REGISTRIERTE GENOSSENSCHAFT MIT BESCHRANKTER HAFTUNG, RAIFFEISENPLATZ 1, 9020KLAGENFURT OIB: 46870001221

II) Utvrđena vrijednost nekretnine iz toke I) ovog zaključka iznosi:

1.029.000,00 kuna (slovima: jedan milijun dvadeset i devet tisuća kuna)
 
III) NAČIN PRODAJE:

Nekretnine iz točke I) ovog rješenja prodavat će se u stečajnom postupku usmenom javnom dražbom.

Drugo ročište za javnu dražbu održat će se u zgradi Trgovačkog suda u Zagrebu, soba broj 94/II, dana 

22. veljače 2017. godine u 09,30 sati.

Ročište će se održati i ako na njemu sudjeluje samo jedan ponuditelj.

IV) Ovaj zaključak o prodaji objavit će se na mrežnoj stranici e-Oglasna ploča Trgovačkog suda u Zagrebu, na web stranici Visokog trgovačkog suda Republike Hrvatske, te u očevidniku nekretnina FINA-e i u očevidniku nekretnina Hrvatske gospodarske komore, a razlučni vjerovnik može ga objaviti i u jednom od javnih glasila.

Rok od objave zaključka o prodaji nekretnina na oglasnoj ploči ovog suda do prodaje iznosi 15 dana.

V) UVJETI PRODAJE:

1.) Prodaju se nekretnine navedene u točci I) ovog zaključka.

2.) Vrijednost nekretnina utvrđena je u iznosu kao pod točkom II) ovog rješenja.

3.) Nekretnina iz točke I) ovog zaključka prodavat će se na drugom ročištu za javnu dražbu po početnoj cijeni koja je jednaka utvrđenoj vrijednosti nekretnina kao pod točkom II) ovog rješenja i ispod te cijene ne mogu se prodati na ovom prvom ročištu, sukladno odredbi čl. 164. st. 6. Stečajnog zakona.

4.) Sve poreze i pristojbe u svezi s prodajom nekretnina snosi kupac.

5.) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplatile jamčevinu u iznosu od 10 % utvrđene vrijednosti nekretnina iz točke I. ovog zaključka na račun sudskog depozita Trgovačkog suda u Zagrebu pri Hrvatskoj poštanskoj banci d.d. Zagreb broj HR9223900011300000460 poziv na broj 54215 i dokaz o tome predoče stečajnom sucu prije početka dražbe. Punomoćnici ponuditelja mogu sudjelovati na dražbi samo uz ovjerenu specijalnu punomoć.
      	Sudionicima dražbe koji ne uspiju u nadmetanju, jamčevina će se vratiti odmah nakon zaključenja javne dražbe. Jamčevinu nisu dužni položiti razlučni vjerovnici kojima je to pravo upisano u zemljišnim knjigama. Na jamčevinu se ne obračunavaju kamate. 
	
6.) Kupac je dužan uplatiti razliku između jamčevine i postignute kupoprodajne cijene u roku od 30 dana od održane javne dražbe. Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i  novoj prodaji.

7.) Ukoliko je kupac razlučni vjerovnik koji se jedini namiruje iz kupovnine ili se namiruje prije tražbina svih ostalih vjerovnika koji imaju pravo na namirenje iz iste kupovnine, nije dužan položiti kupovninu ako ona iznosi koliko i njegova tražbina ili manje, a ako iznosi više tada je dužan položiti razliku.

8.) Nekretnine će se rješenjem o dosudi dosuditi kupcu koji ponudi najpovoljniju cijenu. Ukoliko bude više kupaca, nekretnina će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku.

9.) U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama, te brisati prava i terete na nekretninama koji prestaju njihovom prodajom.

10.) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina kupcu, čime kupac stupa u posjed istih.

11.) Prodaja se obavlja po načelu «viđeno-kupljeno», što isključuje sve naknadne prigovore kupca.

12.) Razgledati nekretnine i dokumentaciju vezanu uz iste, zainteresirane osobe mogu u vrijeme dogovoreno sa stečajnim upraviteljem na broj telefona 099/2729-316.
					
Obrazloženje

Gore navedene nekretnine čine stečajnu masu stečajnog dužnika te se prodaju u stečajnom postupku uz odgovarajuću primjenu pravila o ovrsi na nekretninama, sve sukladno članku 164. stavak 1. Stečajnog zakona ("Narodne novine" 44/96 do 133/12; dalje stari SZ-a), te članku 444. stavak 1. Stečajnog zakona ("Narodne novine" 71/15).

	Na prva dva ročišta za javnu dražbu nekretnine se ne mogu prodati ispod utvrđene vrijednosti temeljem članka 164. starog SZ-a.

O uvjetima i načinu prodaje odlučeno je kao u izreci ovog rješenja pozivom na odredbe članka 95, 98, 99, 100, 101, 106, 107, 108 i 109. Ovršnog zakona ("Narodne novine" 112/12; dalje OZ), a u svezi s člankom 164. SZ-a.

	Kod prodaje u stečajnom postupku ne primjenjuju se odredbe Ovršnog zakona odnoseće na broj ročišta i visinu cijene.

U Zagrebu, 27. prosinca 2016.
										 SUDAC:
								     	Nevenka Siladi Rstić,v.r.

Za točnost otpravka – ovlašteni službenik
                  Monika Grbac 

UPUTA O PRAVNOM LIJEKU:
Protiv ovog zaključka nije dopuštena žalba (čl. 11. st. 9. SZ)				



DNa:
1.) Stečajnom upravitelju, Mladen Šestan, izravno i putem mail-a
2.) Razlučnom vjerovniku, po punomoćniku, Marko Paulinović, odvjetnik u O.D. Buterin i Posavec, Zagreb, Draškovićeva 82
3.) RH, MF Porezna uprava, Av. Dubrovnik 32
4.) Mrežna stranica e-Oglasna ploča Trgovačkog suda u Zagrebu
5.) VTS RH i FINA te za sredstva javnog informiranja, dostavit će stečajni upravitelj

